CELEX: 62021TN0605
Language: et
Date: 2021-09-20 00:00:00
Title: Kohtuasi T-605/21: 20. septembril 2021 esitatud hagi – TestBioTech versus komisjon

22.11.2021   
            
            
               ET
            
            
               Euroopa Liidu Teataja
            
            
               C 471/52
            
         
      20. septembril 2021 esitatud hagi – TestBioTech versus komisjon
      (Kohtuasi T-605/21)
      (2021/C 471/74)
      Kohtumenetluse keel: inglise
      
         Pooled
      
      
         Hageja: TestBioTech eV (München, Saksamaa) (esindaja: advokaat K. Smith)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja 8. juuli 2021. aasta otsus, millega keelduti tühistamast või muutmast kostja rakendusotsust (EL) 2021/61 (1), millega Monsanto Europe SA-l lubati määruse (EÜ) nr 1829/2003 (2) alusel turustada ELis geneetiliselt muundatud maisi MON 87427 x MON 87460 x MON 89034 x MIR162 x NK603 ja selle alakombinatsioone;
               
            
                  —
               
               
                  võtta kõiki muid asjakohaseks peetavaid meetmeid, ja
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et kostja tegi ilmse hindamisvea, kui ta ei arvestanud üldse või piisavalt potentsiaalset mõju, mis geeniekspressioonile on geenide akumuleerumisel kombinatsioonis põuatingimustega kokkupuutega, ja/või jättis nõudmata nõuetekohase hindamise põuatingimustes.
               
            
                  2.
               
               
                  Teine väide, et kostja tegi ilmse hindamisvea, kui ta ei arvestanud üldse või piisavalt potentsiaalset mõju, mis geeniekspressioonile on geenide akumuleerumisel kombinatsioonis herbitsiidide kasutamisega, ja/või jättis nõudmata nõuetekohast hindamist herbitsiiidi korduva ja/või märkimisväärse kasutamise tingimustes.
               
            
                  3.
               
               
                  Kolmas väide, et kostja tegi ilmse hindamisvea, kui ta ei arvestanud üldse või piisavalt potentsiaalset mõju, mis taime koostisele ja agronoomilistele omadustele on geenide akumuleerumisel kombinatsioonis põuatingimustega kokkupuutega ja herbitsiidide kasutamisega.
               
            
         (1)  ELT 2021, L 26, lk 12.
      
         (2)  Euroopa Parlamendi ja nõukogu 22. septembri 2003. aasta määrus (EÜ) nr 1829/2003, geneetiliselt muundatud toidu ja sööda kohta (ELT 2003, L 268, lk 1; ELT eriväljaanne 13/32, lk 432).